Увогуле ж “Салідарнасць” некалькі разоў за апошні час звярталася да падзей на гэтым прадпрыемстве (там трохі раней была спроба пераходу часткі працаўнікоў у Свабодны прафсаюз), прычым знітавала публікацыі гіперспасылкамі, што значна аблягчае задачу чытачу, які хоча мець максімум звестак па тэме. На жаль, многія вэб-рэсурсы пры асвятленні такіх заблытаных сюжэтаў ігнаруюць магчымасці гіпертэксту, які здольны ствараць моцны бэкграўнд.